सिरफिरे युवक ने तोड़ा कार का शीशा, खुद को बताया आतंकी
पठानकोट |डल्हौजी रोड पर बुधवार दोपहर को करीब एक घंटे तक जमकर हंगामा हुआ। दरअसल, डल्हौजी रोड पर खड़ी कार पर एक सिरफिरे युवक ने पत्थर मारकर शीशा तोड़ दिया। कार मालिक ने जब युवक से शीशा तोड़ने का कारण पूछा तो उसने हाथापाई शुरू कर दी। लोगों के इकट्ठा होने पर युवक पास ही स्थित एक धार्मिक स्थल में घुस गया। उसे पकड़ने के लिए लोग भीतर गए तो उस युवक ने खुद को आतंकवादी बताकर उन्हें मारने की धमकियां देना शुरू कर दीं। इसके बाद भड़के लोगों ने उसे काबू कर छित्तर परेड की और फिर उसे थाना डिवीजन नं.1 की पुलिस के हवाले कर दिया। युवक सुजानपुर का बताया जाता है।
hin_Deva hin_Deva